ብርሃን ኢንተርናሽናል ባንክ ስያሜውን ቀየረ
የብርሃን ባንክ ባለአክሲዮኖች ባንካቸው ሲጠራበት የቆየውን ስም ብርሃን ባንክ በሚል ውሳኔ እንዲተካ ወሰኑ፡፡የባንኩ ባለአክሲዮኖች ይህንን ውሳኔ ያሳለፉት ዛሬ ባካሄዱት ጠቅላላ ጉባዔ ማጠቃለያ ላይ ነው፡፡የባንኩ አመራሮች ባቀረቡት ሐሳብ መሠረት ኢንተርናሽናል የሚለውን በማስቀረት ብርሃን ባንክ የሚል ስያሜ ይዞ እንዲቀጥል የተፈለገበት ምክንያት ከተብራራ በኋላ ባለአክሲዮኖቹ ሐሳቡን ተቀብለው አጽድቀውታል፡፡እንደ ብርሃን ባንክ ሁሉ አዋሽ ባንክ በተመሳሳይ ኢንተርናሽናል የሚለውን ስያሜ በማስቀረት አዋሽ ባንክ ብቻ በሚል እንዲጠራ መወሰኑና ለ20 ዓመታት ሲገለገልበት የቆየውን አርማ መቀየሩ ይታወቃል፡፡ብርሃን ኢንተርናሽናል ባንክም ቅዳሜ ኅዳር 30 ቀን 2010 ዓ.ም. ባሳለፈው ውሳኔ መሠረት አርማውን ይቀይራል ተብሎ ይጠበቃል፡፡